OpenLLM-France/wikimedia huggingface dataset:
# Lindsay (Oklahoma)

Lindsay és una ciutat dels Estats Units a l'estat d'Oklahoma. Segons el cens del 2000 tenia 2.889 habitants.

## Demografia

Segons el cens del 2000, Lindsay tenia 2.889 habitants, 1.244 habitatges, i 794 famílies. La densitat de població era de 474,7 habitants per km².
Dels 1.244 habitatges en un 27,3% hi vivien nens de menys de 18 anys, en un 52,1% hi vivien parelles casades, en un 9,4% dones solteres, i en un 36,1% no eren unitats familiars. En el 34,5% dels habitatges hi vivien persones soles el 21,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,28 i el nombre mitjà de persones que vivien en cada família era de 2,91.
Per edats la població es repartia de la següent manera: un 23,3% tenia menys de 18 anys, un 8,5% entre 18 i 24, un 24,1% entre 25 i 44, un 19,1% de 45 a 60 i un 25% 65 anys o més.
L'edat mediana era de 40 anys. Per cada 100 dones de 18 o més anys hi havia 78,1 homes.
La renda mediana per habitatge era de 26.667 $ i la renda mediana per família de 35.208 $. Els homes tenien una renda mediana de 26.831 $ mentre que les dones 18.207 $. La renda per capita de la població era de 14.320 $. Entorn del 9,9% de les famílies i el 15,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Lindsay». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 10 agost 2010].
* ↑ «Geographic Comparison Table- Lindsay». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 10 agost 2010].
# Juan José Aspuru Ruiz

Juan José Aspuru Ruiz (Santurtzi, 1924) és un polític nacionalista basc. Enginyer industrial, ha estat vicepresident de LABEIN - Laboratoris d'investigació adscrits al Govern Basc i membre de la Comissió Electrònica Internacional, d'ASINEL i de l'Associació Internacional d'Investigació Hidraúlica. Alhora ha estat militant del Partit Nacionalista Basc (PNB), membre de les Juntes Generals de Biscaia de 1979 a 1983 i senador per Biscaia a les eleccions generals espanyoles de 1989.
# Clot de la Masia Cremada

El Clot de la Masia Cremada és un torrent afluent per l'esquerra de la Riera de Madrona que neix al vessant nord del Serrat del Tossal de la Mula, a poc menys de 500 m. al sud-est de l'Hostal del Bordell. De direcció global cap al nord, desguassa al seu col·lector a poc més de 250 m. al nord-est de la Masia Cremada. Fa tot el seu curs pel terme municipal de Pinell de Solsonès
La seva xarxa hidrogràfica, que també transcorre íntegrament pel terme municipal de Pinell de Solsonès, està constituïda per tres cursos fluvials la longitud total dels quals suma 2.893 m.

## Referències

* ↑ Institut Cartogràfic de Catalunya. Edició digital del mapa de Catalunya de l'Institut Cartogràfic de Catalunya.
* ↑ Aquest topònim no figura al Nomenclàtor oficial de toponímia major de Catalunya, però sí a l'edició digital del mapa de Catalunya de l'ICC (escales 1:10.000 i 1:5.000).
* ↑ Les coordenades del lloc on neix, segons el web de la XRCC, són 41° 57′ 38.58″ N, 1° 18′ 9.226″ E﻿ / ﻿41.9607167°N,1.30256278°E﻿ / 41.9607167; 1.30256278
# Novoiàmovo

Novoiàmovo (en rus: Новоямово) és un poble (un possiólok) de l'óblast de Sverdlovsk, a Rússia, segons el cens del 2010 tenia 99 habitants.

## Referències

* ↑ Статья об открывшемся новом ФАПе в посёлке Белоречка
* ↑ «Поселок Басьяновский» (en rus). Информация о Свердловской области. Свердловская областная универсальная научная библиотека им. В. Г. Белинского. [Consulta: 18 agost 2019].
* ↑ «Об отнесении рабочего поселка Басьяновский, расположенного на территории Верхнесалдинского района, к категории сельских населенных пунктов к виду поселок, Закон Свердловской области от 21 июля 2004 года №54-ОЗ». docs.cntd.ru. Arxivat de l'original el 2018-04-23. [Consulta: 22 abril 2018].
# Juan José Borrelli

Juan José Borrelli (San Isidro, 8 de novembre de 1970) és un exfutbolista i entrenador argentí.
Va iniciar la seua carrera a finals dels 80 al River Plate, i el 1991 dona el salt a Europa per jugar al Panathinaikos grec, on romandria cinc temporades. Va ser peça clau en el doblet que van fer el 1995. La temporada 95/96, el seu bon joc va contribuir a fer que el Panathinaikos arribarà a les semifinals de la Champions League.
A l'any següent marxa a la lliga espanyola, per jugar amb el Reial Oviedo, però no qualla i només milita un any. Retorna llavors al River Plate. Posteriorment jugaria amb el San Lorenzo, la UANL mexicana i a l'Akratitos grec.
El 2004, va signar amb River Plate per dirigir al seu equip juvenil.

## Selecció

Juan José Borrelli va jugar en set ocasions amb la selecció argentina de futbol. Va formar part del combinat del seu país que va acudir a la Copa Amèrica de futbol de 1995.
# Clot de les Arboceres

El Clot de les Arboceres és un clot del municipi de Castell de Mur, al Pallars Jussà, a l'antic terme de Guàrdia de Tremp, en terres del poble de Cellers.
Està situat al sud-oest de Cellers, en el curs mitjà del barranc del Bosc. És al vessant sud-oest del Serrat Pedregós, en el tram on hi ha el Pas de la Boixoga, més a ponent, i el Pas de l'Arbocera, més a llevant. És al nord i dessota del Planell de les Boixeroles.
# Carnotaurins

Els carnotaurins (Carnotaurinae) constitueixen una subfamília de la família de dinosaures teròpodes abelisàurids. Inclou els dinosaures Aucasaurus (de l'Argentina), Carnotaurus (de l'Argentina), Majungasaurus (de Madagascar), i Rajasaurus (de l'Índia). Aquest grup fou proposat per primera vegada pel paleontòleg americà Paul Sereno l'any 1998, definit com un clade que conté tots els abelisàurids més estretament emparentats amb el carnotaure que amb l'abelisaure.

## Filogènia

L'any 2008, Canale et al. van publicar una anàlisi filogenètica centrada en els carnotaurins d'Amèrica del Sud. En els seus resultats, van trobar que totes les formes sud-americanes (incloent Ilokelesia) s'agrupaven plegades en un subclade de carnotaurins, que van anomenar 'Brachyrostra, que vol dir "musells curts". Van definir el clade Brachyrostra com "tots els abelisàurids més estretament emparentats amb Carnotaurus sastrei que amb Majungasaurus crenatissimus."
| Carnotaurinae | Majungasaurus Brachyrostra Carnotaurini Carnotaurus Aucasaurus Ilokelesia Skorpiovenator Ekrixinatosaurus |

## Referències

* ↑ Sereno, P.C. (1998). "A rationale for phylogenetic definitions, with application to the higher-level taxonomy of Dinosauria." Neues Jahrbuch für Geologie und Paläontologie, Abhandlungen 210 1: 41-83.
* ↑ Canale, J.I., Scanferla, C.A., Agnolin, F., and Novas, F.E. (2008). "New carnivorous dinosaur from the Late Cretaceous of NW Patagonia and the evolution of abelisaurid theropods." Naturwissenschaften. doi: 10.1007/s00114-008-0487-4.
# Novokatxàlinsk

Novokatxàlinsk (en rus: Новокачалинск) és un poble del krai de Primórie, a l'Extrem Orient de Rússia, que en el cens del 2010 tenia 1.012 habitants. Es troba al districte rural de Khankaiski.

## Referències

* ↑ «Трудовые будни пожарной охраны». Arxivat de l'original el 2014-07-14. [Consulta: 1r novembre 2019].
# Anne Redfearne

Anne Redfearne (? - Lancaster, Anglaterra, 20 d'agost de 1612) fou una d'entre les deu dones i homes conegudes com les Bruixes de Pendle que van ser jutjades per bruixeria i penjades al castell de Lancaster a Anglaterra el 20 d'agost de 1612.

## Referències

* ↑ Levin, Carole; Bertolet, Anna Riehl; Carney, Jo Eldridge. A Biographical Encyclopedia of Early Modern Englishwomen: Exemplary Lives and Memorable Acts, 1500-1650 (en anglès). Taylor & Francis, 2016-11-03. ISBN 9781315440712.
* ↑ «Brooklyn Museum: Anne Redfearne». [Consulta: 7 març 2018].
# Falla (desambiguació)

«Falla» té aquests significats:
* Una festa del País Valencià; vegeu Falles
* Una obra d'art efímera i satírica que es crema durant la festa de les falles valencianes; vegeu Falla
* Una festa de les comarques pirinenques; vegeu Falles del Pirineu, Falles d'Isil
* Un accident geològic; vegeu Falla
* El cognom d'un compositor: vegeu Manuel de Falla y Matheu
# Konstantínovka

«Konstantínovka» té aquests significats:
* Konstantínovka (Kémerovo), localitat de l'óblast de Kémerovo, a Rússia
* Konstantínovka (Penza), localitat de l'óblast de Penza, a Rússia
* Konstantínovka (Saràtov), localitat de l'óblast de Saràtov, a Rússia
# Clot de la Vall (la Coma i la Pedra)

El Clot de la Vall és un indret del massís del Port del Comte situada allevant d'El Vulturó i al sud del Tossal d'Estivella pel fons del qual s'hi escola la Rasa del Clot de la Vall.

## Referències

* ↑ Aquest topònim figura al «Nomenclàtor oficial de toponímia de Catalunya». www.gencat.cat. Departament de Territori i Sostenibilitat, Generalitat de Catalunya, 01-01-2015.
# Carnuel

Carnuel és una concentració de població designada pel cens dels Estats Units a l'estat de Nou Mèxic. Segons el cens tenia 872 habitants el 2000 i de 1232 el 2010. Segons el cens del 2000, tenia 371 habitatges, i 244 famílies. La densitat de població era de 136,9 habitants per km².

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* ↑ «Fact Sheet- Carnuel». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 9 agost 2010].
* ↑ «Geographic Comparison Table- Carnuel». American Fact Finder. Oficina del Cens dels Estats Units, 12-01-2010.
# Nicolas Jaar

Nicolas Jaar (Nova York, 10 de gener de 1990) és un compositor i productor musical xilè-estatunidenc. És conegut al món de la música electrònica pels 12 EP que va publicar entre 2008 i 2011. Des del seu primer àlbum, Jaar va començar a explorar diverses direccions musicals, entre les quals es troba un concert improvisat de cinc hores al MoMA PS1.És fill de l'artista visual xilè Alfredo Jaar.

## Discografia
### Àlbums

* 2011: Space Is Only Noise
* 2013: Psychic (amb Darkside i el guitarrista Dave Harrington)
* 2016: Sirens
* 2018: 2012–2017 (com Against All Logic)
* 2020: Cenizas

### Singles i EP

* 2008: The Student
* 2010: Russian Dolls
* 2010: Marks & Angles
* 2010: Time for Us / Mi mujer
* 2010: Edits LP
* 2010: Love You Gotta Lose Again
* 2011: Nico’s Bluewave Edits
* 2011: Don't Break My Love
* 2011: Darkside (amb el guitarrista Dave Harrington)
* 2015: Nymphs II
* 2015: Nymphs III
* 2015: Fight (Nymphs IV)
* 2020: Illusions of Shameless Abundance (com Against All Logic)

### Bandes Sonores

* 2015: Pomegranates (bootleg d'El color de la magrana)
* 2015: Dheepan (Palma d'Or Festival de Cannes 2015)

## Referències

* ↑ «MoMA PS1, Pitchfork Present Nicolas Jaar in NYC». Pitchfork.com, 31-01-2012. [Consulta: 6 desembre 2017].
* ↑ «Nicolas Jaar». Resident Advisor. [Consulta: 24 juliol 2019].
* ↑ «Nicolas Jaar convida a un viatge introspectiu». El Nacional, 09-11-2018. [Consulta: 24 juliol 2019].
* ↑ «Los tres lados de Nicolás Jaar», 10-01-2017. [Consulta: 24 juliol 2019].
* ↑ «Nicolas Jaar». Discogs. [Consulta: 24 juliol 2019].
* ↑ Verdú, Daniel «El lado orgánico de Nicolas Jaar». El País [Madrid], 11-11-2013. ISSN: 1134-6582.
* ↑ «Sentit i sensibilitat». Sónar Barcelona 2017. Arxivat de l'original el 2019-07-24. [Consulta: 24 juliol 2019].
* ↑ «Nicolas Jaar anuncia nuevo álbum, "Cenizas", y estrena "Sunder"». MondoSonoro, 12-03-2020. [Consulta: 3 abril 2020].
* ↑ «A.A.L. (Against All Logic), crítica de Illusions Of Shameless Abundance». MondoSonoro, 13-02-2020. [Consulta: 3 abril 2020].
* ↑ «‘Pomegranates' de Nicolas Jaar tendrá una edición en vinilo». Vice, 24-08-2018. [Consulta: 24 juliol 2019].
# Francesc I de Lorena

Francesc I de Lorena -en francès François Ier de Lorraine i en alemany Franz I von Lothringen-Mercœur- (Nancy, 23 d'agost de 1517 - Remiremont, 12 de juny de 1545) fou duc de Bar i de Lorena de la casa de Lorena.
Essent marquès de Pont-à-Mousson, va passar part de la seva infància a la cort francesa. Però per a mantenir un cert equilibri entre Regne de França i l'Imperi, es va casar amb la neboda de l'emperador Carles V, Cristina de Dinamarca. Amb tot, el 1540 el conflicte entre la Casa de Valois i la dels Habsburg canvià de rumb i d'escenari. El rei de França Francesc I va renunciar a Itàlia i el camp de batalla entre els dos bàndols es desplaçà cap al nord, afectant directament Lorena. El pare de Francesc, Antoni de Lorena, va procurar mantenir una política de neutralitat. Però no van aconseguir impedir la invasió del ducat per part de les tropes imperials la primavera de 1544.
En morir el seu pare, el 1544, va assumir la titularitat dels ducats de Lorena i de Bar, però Francesc va morir a l'any següent. Francesc, durant el breu temps de govern, va procurar seguir la política de neutralitat del seu pare i actuà com a intermediari entre els dos monarques contendents. Va tenir un paper important en les negociacions que van derivar en la Pau de Crépy el 18 de setembre de 1544.

## Família

Era el fill gran del duc Antoni II de Lorena (1489-1544) i de Renata de Borbó-Montpensier (1494-1539). El 10 de juliol de 1541 es va casar a Brussel·les amb Cristina d'Oldenburg (1521-1590), filla de Cristià II de Dinamarca (1481-1559) i de l'arxiduquessa Elisabet d'Habsburg (1501-1526), germana de l'emperador Carles V. El matrimoni va tenir quatre fills:
* Carles (1543-1608), casat amb Clàudia de França (1547-1575).
* Renata (1544-1602), casada amb Guillem V de Baviera (1548-1626).
* Dorotea (1545-1621), casada primer amb el duc Èric II de Brunsvic-Kalenberg (mort el 1584) i després amb Marc de la Palud Varambon (mort el 1598).
* Isabel (1530).

## Enllaços externs

* http://www.decarne.com Arxivat 2009-10-24 a Wayback Machine.
# Andréievka (Tambov)

* Per a altres significats, vegeu «Andreievka».
Andréievka (en rus: Андреевка) és un poble de l'óblast de Tambov, a Rússia, segons el cens del 2010 tenia 71 habitants.

## Referències

* ↑ Koriakov, I. B.. «Тамбовская область» (en rus). База данных «Этно-языковой состав населённых пунктов России». Arxivat de l'original el 2022-02-11. [Consulta: 16 febrer 2022].
* ↑ «Gavrilovka» (en anglès). GeoNames. Arxivat de l'original el 2022-03-20. [Consulta: 20 març 2022].
# Coca de trempó

La coca de trempó és una coca salada típica de les Illes Balears i especialment, Mallorca. Consta d'una massa de pa plana i quadrada, amb hortalisses crues i aixafades amb el puny, típicament tomàquet, pebrera o pebrot verd i ceba.

## Referències

* ↑ Fàbrega, Jaume. Les Postres i els pastissos de l'avia: més de 300 receptes de coques, pastissos, galetes, pastes, cremes, bunyols, gelats, postres, confitures i refrescos. Cossetània Edicions, 2005, p.78. ISBN Cossetània Edicions.
Gastronomia dels territoris catalanoparlants :
Companatges i condiments :
# Nicolas Hoydonckx

Nicolas Hoydonckx (29 de desembre de 1900 - 4 de febrer de 1985) fou un futbolista belga.

## Selecció de Bèlgica

Va formar part de l'equip belga a la Copa del Món de 1930 i als Jocs Olímpics de 1928.

## Referències

* ↑ «Sélections du joueur sur le site de l'URBSFA». Arxivat de l'original el 2011-05-25. [Consulta: 12 gener 2018].
* ↑ «matches joués aux jeux olympiques et en Coupe du monde sur fifa.com». Arxivat de l'original el 2015-02-05. [Consulta: 12 gener 2018].
# Finn

* No s'ha de confondre amb Fionn mac Cumhaill.
En FN-2187, més conegut com a Finn, és un personatge fictici de la pel·lícula de Star Wars El despertar de la força i creat pel director J.J. Abrams i els guionistes Michael Arndt i Lawrence Kasdan. És interpretat per John Boyega.

## Informació del personatge
### Al servei del Primer Orde

El soldat d'assalt amb número de sèrie FN 2187 servia al Primer Orde en les instal·lacions de l'estació espacial Starkiller, on, a més de rebre l'ensinistrament militar propi de les tropes, realitzava tasques de sanejament. A causa d'episodis en què havia mostrat conflictes morals durant l'exercici de les seves funcions, havia estat sotmès a programes de reeducació. Durant la seva primera campanya militar, portada a terme a la recerca de Luke Skywalker, les atrocitats de què és testimoni li empenyen a prendre la determinació de desertar. Amb aquest propòsit, participa en l'alliberament del pilot de combat i membre de la Resistència Poe Dameron, al costat del qual fuig a bord d'una petita nau de tipus caça TIE, i qui el bateja amb el sobrenom de Finn.

### Trobada amb Rey

Durant la seva fugida, el caça tripulat per Finn i Dameron és derrocat sobre el planeta desèrtic Jakku, on Finn dona per mort a Dameron, i s'interna en el desert a la recerca d'un nucli habitat. En arribar a un centre de processament de ferralla, Finn es troba amb una jove drapaire, anomenada Rey, a la qual ha d'ajudar a escapar de forces del Primer Orde, que la persegueixen per a aconseguir la informació relativa a Luke Skywalker que conté l'androide que l'acompanya, BB-8. Per escapar del planeta, la parella utilitza una nau de desballestament que es troba encallada en voltants, i que resulta no ser una altra que el Falcó Mil·lenari del capità Han Solo. Per convèncer Rei que l'ajudi, Finn es fa passar per un membre de la Resistència.

### Unió a la Resistència

Ja en companyia de Han Sol, la parella és interceptada per forces del Primer Orde, que a les ordres del malvat Kylo Ren, capturen a la jove Rey davant la presència dels seus companys. Per tal d'ajudar a l'alliberament de la Rey, Finn revela a la Resistència seva veritable identitat, i els detalla els punts febles de l'estació Starkiller, on està confinada la Rey.

## Referències

* ↑ Breznican, Anthony. «'Star Wars: The Force Awakens' character names revealed (in coolest way possible) -- exclusive». Entertainment Weekly, 11-12-2014. Arxivat de l'original el 12 de desembre 2014. [Consulta: 11 desembre 2014].
# Aniis

Els Aniis (o bassiles) són els membres del grup ètnic que tenen com a llengua materna l'anii i que viuen a la zona fronterera entre Benín i Togo. Existeixen entre 48.900 (ethnologue, 2011) i 58.000 (johuaproject) aniis. El seu codi ètnic és NAB59b i la seva ID de poble al joshuaproject és 10706. Segons el peoplegroups hi ha 91.000 aniis en els dos països.

## Territori i pobles veïns

A Benín, els aniis viuen a 18 aldees de la zona fronterera amb Togo, a prop de Bassila, al nord-oest del departament de Donga. A Togo viuen a la prefectura de Tchamba, a la Regió Central.
Segons el mapa lingüístic de Benín de l'ethnologue, el territori anii està situat al centre-nord, a l'oest del país, a la frontera amb Togo, que està al seu oest. Els aniis limiten amb els kura ede nagos, els yoms, els lama i els kabiyès, que estan al nord; a l'est hi viuen els baatonums, els ditammaris i els yoms; i al sud ho fan amb els nagos septentrionals.

## Llengües

L'anii és la llengua materna dels aniis. Aquests, a més, parlen l'ede nago i el tem com a segones llengües.

## Religió

El 80% dels aniis de Benín són musulmans, el 18% creuen en religions africanes tradicionals i només el 8% són cristians. La majoria dels aniis cristians beninesos són catòlics (85%). El 88,8% dels aniis togolesos són musulmans, el 10% creuen en religions africanes tradicionals i només l'1,2% són cristians. D'aquests, el 45% són catòlics, el 30% pertanyen a esglésies independents i el 25% són protestants.
Molts aniis segueixen sectes que han sorgit de l'islam com les Ibadhi, Ahmadi, Alevi, Yazidi i Khariji.

## Referències

* 1 2 3 4 «Anii, a language of Benin». ethnologue. [Consulta: 13 octubre 2015].
* 1 2 «Language: Anii». joshuaproject. [Consulta: 13 octubre 2015].
* 1 2 «Anii in Benin». joshuaproject. [Consulta: 11 octubre 2015].
* 1 2 «Anii in Benin» (en anglès). peoplegroups.org. [Consulta: 13 octubre 2015].
* ↑ «Mapa lingüístic de Benín. L'anii és el número 24». ethnologue. [Consulta: 13 octubre 2015].
* ↑ «Anii in Togo». joshuaproject. [Consulta: 13 octubre 2015].
# Juan Suárez de Carvajal

Juan Suárez de Carvajal (Talavera de la Reina, ca. 1485-Toledo, 10 d'octubre de 1584) va ser un religiós castellà, bisbe de Lugo (1539-1561) i comissari general de la Croada (1546-1562).
Va néixer a Talavera de la Reina (Toledo), possiblement el 1485. Respecte a la seva família, era fill de Pedro Suárez, natural de Talavera, i de Catalina de Carvajal, natural de Plasència (Càceres). Entre els seus germans hi havia Illán Suárez, factor de la Reial Hisenda al Perú, i del llicenciat Benito Suárez; era, a més, oncle del futur arquebisbe de Toledo García Loaysa y Girón. Abans d'entrar en carrera eclesiàstica, va contraure matrimoni amb Ana de Girón, amb la que va tenir un fill, García Suárez de Carvajal, regidor a Talavera i patró de la capella que va manar construir a l'església dels franciscans de la mateixa localitat, segons concessió de Juli III el 1551.
En morir la seva dona va inclinar-se a l'Església, va ser nomenat bisbe de Lugo el 9 de setembre de 1539, amb dispesa d'irregularitat, i consagrat el mateix any. De seguida va ser nomenat també Comissari General de la Santa Croada, durant l'exercici del càrrec va executar una butlla de Pau III per la qual concedia sis anys de jubileu als regnes d'Espanya, indicant els llocs per guanyar-lo i l'almoina que havia de donar-se. Posteriorment va publicar i executar una butlla de Juli III per la qual concedia indulgències a tantes persones que cooperessin en les almoines en la lluita contra els turcs i els infidels. Entre altres actes destacats d'aquest bisbe, el 15 de novembre de 1549 va batejar la futura reina Anna d'Àustria, quarta esposa de Felip II de Castella, a la localitat de Cigales (Valladolid). El 5 de febrer de 1553 va conferir la consagració episcopal a l'administrador de l'arxidiòcesi de Santiago de Compostel·la, Bernardino de Carmona, a l'església de San Jerónimo de Madrid.
Va renunciar al bisbat el 10 de març de 1561. Retirat a la ciutat de Toledo, després de l'exercici del seu càrrec episcopal va ocupar altres càrrecs eclesiàstics a la catedral de Toledo, doncs va ser nomenat canonge ardiaca de Talavera el 1564, capellà major de la capella de Reyes Nuevos, així com doctoral de Sigüenza i arxipreste de Caracena. Finalment va morir a la capital toledana, a les cases d'Antonio de Luna, el 10 d'octubre de 1584, i va ser enterrat al convent de San Francisco de Talavera de la Reina.

## Referències

* 1 2 3 4 5 6 Fernández Collado, Ángel. Obispos de la provincia de Toledo (1500-2000) (en castellà). Toledo: Estudio Teológico de San Ildefonso, 2000, p. 49.
* ↑ Pérez de Tudela, Juan (Ed.). Documentos relativos a don Pedro de la Gasca y a Gonzalo Pizarro (en castellà). Madrid: Reial Acadèmia de la Història, 1964, p. 112.
* 1 2 Fernández Collado, Ángel. La catedral de Toledo en el siglo XVI: vida, arte y personas (en castellà). Toledo: Universidad de Castilla-La Mancha, 1999, p. 99.
* ↑ AADD. Catálogo de la colección "Pellicer", antes denominada "Grandezas de España" (en castellà). Madrid: Reial Acadèmia de la Història, 1958, p. 13.
# Castraz

Castraz és un municipi de la província de Salamanca a la comunitat autònoma de Castella i Lleó. Limita al Nord i Est amb Martín de Yeltes, al Sud-est amb Aldehuela de Yeltes, al Sud amb Alba de Yeltes i a l'Oest amb Sancti-Spíritus.

## Demografia

Evolució demogràfica :
| 1991 | 1996 | 2001 | 2004 |
| 84 | 72 | 58 | 58 |

## Enllaços externs

* Enllaç a Wikisalamanca Arxivat 2008-12-02 a Wayback Machine.
# NGC 98

NGC 98 és una galàxia espiral barrada a la constel·lació del Fènix.
La galàxia NGC 98 va ser descoberta el 6 de setembre de 1843 per l'astrònom John Frederick William Herschel.

## Referències

* ↑ Afirmat a: SIMBAD.
* ↑ «Southern Sky Redshift Survey: The catalog». The Astrophysical Journal Supplement Series, 1991, pàg. 935–964. DOI: 10.1086/191555.
* ↑ R. Brent Tully «Galaxy groups: a 2MASS catalog». Astronomical Journal, 5, 2015, pàg. 171. DOI: 10.1088/0004-6256/149/5/171.
* 1 2 Afirmat a: Gaia Data Release 2. Llengua del terme, de l'obra o del nom: anglès. Data de publicació: 25 abril 2018.

## Enllaços externs

* SEDS
«NGC 0098». NASA/IPAC Extragalactic Database. National Aeronautics and Space Administration / Infrared Processing and Analysis Center, 2008. [Consulta: 5 febrer 2010].